      " ร้านนี้เป็น shop เล็กๆในปั๊มน้ำมันของ ปตท.  ที่เดี๋ยวนี้  สาขาใหม่ของปตท.  มักจะมีร้านค้าแบรนด์ต่างๆให้เห็นกันอยู่บ่อยๆ รวมถึง ร้านแปดริ้วของฝากนี้ด้วย  แต่คงจะเป็นเพราะในเขตฉะเชิงเทราที่จะเจอร้านสาขานี้เยอะหน่อย  อย่างสาขานี้ก็อยู่ในปั๊ม ปตท.  ตรงเขาหินซ้อน ฝั่งขาเข้าชลบุรี "

     ครั้งนี้มดลองขนมเปี๊ยะแบบรวมรส มา 1 กล่อง(แบบรวม จะมีให้เลือก 2 กล่อง มดเลือกกล่องสีแดงมา)  ขนมหน้าแตกรสเค็ม  อันนี้มดชอบมาก เหมือนกินขนมเปี๊ยะไส้เค็มแบบกรอบ  ยิ่งกินยิ่งเพลิน แต่ขออภัยไม่มีรูปแนบมา รูปหายไปไหนไม่รู้  หาไม่เจอ  ส่วนกุยช่ายเจ๊อิม อันนี้มดเคยรีวิวต่างหากไปแล้ว ร้านนี้เค้าเด็ดระดับตำนาน ใครอยากรู้คงต้องทดสอบด้วยตัวเอง  ที่ร้านนี้เค้าก็มีจำหน่ายค่ะ สะดวกดี  ไม่ต้องไปถึงที่ร้าน ^^

     ส่วนขนมเปี๊ยะแบบรวมไส้ที่มดเลือกมา  เอาแบบที่พอจำได้  ก็จะมีไส้ถั่ว  ไส้ฟัก  ไส้หมู  ไส้กุ้ง  ฯลฯ ก็คือ มีทั้งแบบไส้ของหวานและของคาว  และอร่อยคนล่ะแบบ  ส่วนราคาก็สูงตามคุณภาพและความสวยงามของแพ็คเกจ  กล่องนึง ถ้าจำไม่ผิด จะราคา ร้อยนิดๆ

     จุดเด่นของขนมเปี๊ยะเจ้านี้เลยน่ะ คือ แป้งบางและมีกลิ่นหอม  ไส้แน่นเต็มลูกและเนื้อเนียน    ใครที่กำลังมองหาของฝากจากแปดริ้ว  ร้านนี้เป็นขนมอีกเจ้านึงที่มดแนะนำค่ะ  ลองมาชิมกันดู ^_^